Blomme om saam met ouers te treurDie eerste bossie blomme wat Deon du Toit by die ingang van Amberfield Glen neergesit het Foto: Deon du Toit, Facebook (word met vergunning op Maroela Media geplaas) Die gemeenskap van Centurion is steeds in skok nadat ŉ 14-jarige skolier van Hoërskool Eldoraigne haarself in ŉ parkie in Amberfield Glen doodgeskiet het. Deon du Toit, ŉ inwoner van Centurion het op die Facebook-groep, People who live in Centurion, inwoners genooi om ook blomme by die sekuriteitsoord te gaan afgee. Hy het ook met ŉ bloemis by ŉ nabygeleë winkelsentrum gereël dat hulle volgende week wit blomme teen kosprys beskikbaar sal stel vir mense wat die gesin wil ondersteun. Daar is ook reëlings getref met die veiligheidswagte by die oord om die blomme na die tiener se ouers te neem. Kaptein Tsekiso Mofokeng het Saterdag aan Maroela Media bevestig dat die tiener glo haar pa se vuurwapen gebruik het. Dit is nog nie duidelik waar sy die vuurwapen gekry het nie. Lees ook: PTA-skolier pleeg glo selfmoord